**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Nariadenie vlády Slovenskej republiky, ktorým sa vyhlasuje chránený areál Kulháň | |
| **Predkladateľ (a spolupredkladateľ)** | |
| Ministerstvo životného prostredia Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Začiatok:    29.1.2021 Ukončenie: 16.2.2021 |
| **Predpokladaný termín predloženia na MPK\*** | Začiatok: 01.3.2021 Ukončenie: 19.03.2021 |
| **Predpokladaný termín predloženia na Rokovanie vlády   SR\*** | apríl 2021 |

|  |
| --- |
| **2.  Definícia problému** |
| Nedostatočné plnenie záväzkov Slovenskej republiky vyplývajúcich z čl. 4 ods. 4 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2) v platnom znení (ďalej len „smernica 92/43/EHS v platnom znení“) pokiaľ ide o vyhlasovanie lokalít zapísaných v zozname lokalít európskeho významu. Dôvodom vyhlásenia navrhovaného chráneného areálu (CHA) Kulháň je aj formálne oznámenie Európskej komisie v rámci konania o porušení zmlúv č. 2019/2141, ktoré sa týka nedostatočného vyhlasovania lokalít európskeho významu a stanovenia cieľov ochrany a opatrení na ich dosiahnutie (napr. v rámci programov starostlivosti). |
| **3.  Ciele a výsledný stav** |
| Zabezpečenie priaznivého stavu biotopov európskeho významu a druhov európskeho významu, ktoré sú predmetom ochrany navrhovaného CHA Kulháň a zároveň zabezpečenie plnenia medzinárodných záväzkov ochrany európskej sústavy chránených území Natura 2000. |
| **4.  Dotknuté subjekty** |
| Vlastníci, správcovia a nájomcovia dotknutých pozemkov, obce, záujmové združenia, dotknuté orgány štátnej správy, vrátane dotknutých organizácií v ich zriaďovacej pôsobnosti, verejnosť. |
| **5.  Alternatívne riešenia** |
| Alternatívne riešenie sa týka celkovo vyhlásenia/nevyhlásenia CHA Kulháň. Dôvodom vyhlásenia CHA Kulháň je splnenie požiadavky vyplývajúcej z čl. 4 ods. 4 smernice 92/43/EHS v platnom znení, podľa ktorého členské štáty určia lokality uvedené v národnom zozname lokalít európskeho významu ako osobitné chránené územia a stanovia priority a ciele ochrany a potrebné opatrenia, najneskôr do šiestich rokov. V prípade nevyhlásenia CHA Kulháň nebude splnená požiadavka na vyhlásenie a na stanovenie cieľov ochrany a opatrení na ich dosiahnutie. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ** |
| **8.  Preskúmanie účelnosti\*\*** |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |      Žiadne |    Negatívne |
|      Áno |      Nie |    Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Vplyvy na manželstvo, rodičovstvo a rodinu** |      Pozitívne |      Žiadne |    Negatívne |

|  |
| --- |
| **10.  Poznámky** |
| Predkladaným návrhom nariadenia vlády Slovenskej republiky, ktorým sa vyhlasuje chránený areál Kulháň (ďalej len „návrh nariadenia vlády“), sa za chránené územie vyhlási lokalita európskeho významu s označením SKUEV0134 Kulháň, ktorá je súčasťou európskej sústavy chránených území Natura 2000. SKUEV0134 Kulháň bolo zaradené do národného zoznamu území európskeho významu výnosom Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu. Schválením návrhu nariadenia vlády zároveň dôjde k prevyhláseniu existujúcich prírodných rezervácií (PR) – PR Čepúšky a PR Kulháň, ktoré sa stanú súčasťou CHA Kulháň. Vyhlásením CHA Kulháň nedôjde k zmene stupňov ochrany oproti súčasnému stavu.  Zámer vyhlásiť CHA Kulháň bol v zmysle § 50 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“) oznámený Okresným úradom Nitra. Zámer bol spracovaný podľa projektu ochrany, ktorý je odborným podkladom na vyhlásenie chráneného územia podľa § 54 ods. 13 zákona a obsahuje ciele ochrany vymedzené pre chránené územie, návrh vhodného manažmentu na dosiahnutie cieľov, ako aj obmedzenia vyplývajúce zo stanoveného stupňa ochrany podľa zákona.  CHA Kulháň je tvorený lesnými pozemkami, ktoré dopĺňajú existujúce vodné plochy. Všetky pozemky v CHA Kulháň sú vo vlastníctve štátu a v správe štátneho podniku LESY Slovenskej republiky. Takmer polovica CHA Kulháň je od roku 1972, resp. 1988, súčasťou chránených území (PR Čepúšky, PR Kulháň) a celé územie je od roku 2004 územím európskeho významu SKUEV0134 Kulháň.  Bežné lesné hospodárenie v CHA Kulháň je dlhodobejšie ovplyvnené existenciou chránených území. Platné stupne ochrany a kategorizácia lesov majú vplyv na uplatňované modely hospodárenia v území. Navrhované spôsoby starostlivosti o predmety ochrany navrhujú usmernenie bežných hospodárskych postupov. V roku 2020 bol schválený nový program starostlivosti o lesy, v ktorom boli požiadavky Štátnej ochrany prírody Slovenskej republiky (ŠOP SR) zapracované. Z uvedeného vyplýva, že v nasledujúcich rokoch nepredpokladáme obmedzenie bežného obhospodarovania.  Dôležitým opatrením pre zabezpečenie cieľov ochrany je zlepšenie informovanosti a aktívna komunikácia s užívateľom územia. ŠOP SR a jej organizačná zložka Správa Chránenej krajinnej oblasti Ponitrie a Chránenej krajinnej oblasti Dunajské luhy bude zodpovedná za vykonanie ďalších potrebných opatrení v oblasti monitoringu a komunikácie s verejnosťou, ktoré budú zamestnanci ŠOP SR vykonávať v rámci pracovnej náplne.  CHA Kulháň bude po jeho vyhlásení zapísaný v katastri nehnuteľností (§ 51 ods. 5 zákona), v Štátnom zozname osobitne chránených častí prírody a krajiny (§ 51 ods. 4 zákona) a pre potreby praxe budú na Okresnom úrade Bánovce nad Bebravou a na Okresnom úrade Topoľčany uložené grafické podklady, v ktorých je zakreslená hranica CHA Kulháň. V prípade zmeny vlastníctva pozemkov v CHA Kulháň tak bude budúci vlastník vopred informovaný o existencii CHA Kulháň a o obmedzeniach vyplývajúcich zo stanoveného stupňa ochrany a z vymedzených cieľov ochrany.  Vyhlásením CHA Kulháň sa nepredpokladá zánik pracovných miest, vplyv na fungovanie trhu práce, špecifické negatívne dôsledky na isté skupiny profesií, skupín zamestnancov či živnostníkov ani ovplyvnenie špecifických vekových skupín zamestnancov.  Vyhlásením CHA Kulháň podľa uvedeného stavu pri zachovaní kategorizácie lesov zostane rozsah platby dane za pozemky rovnaký. Zoznam pozemkov oslobodených od daní v zmysle ustanovení zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov je uvedený v projekte ochrany CHA Kulháň.  Na základe uvedených skutočností Ministerstvo životného prostredia Slovenskej republiky (MŽP SR) vyhodnotilo, že vyhlásenie CHA Kulháň nebude mať vplyv na podnikateľské prostredie. |
| **11.  Kontakt na spracovateľa** |
| Ing. Janka Guzmová, sekcia ochrany prírody, biodiverzity a krajiny MŽP SR (janka.guzmova@enviro.gov.sk). |
| **12.  Zdroje** |
| Doložka vplyvov bola vypracovaná v spolupráci so ŠOP SR (marta.mutnanova@sopsr.sk). |
| **13.  Stanovisko Komisie pre posudzovanie vybraných vplyvov z PPK** |
| Komisia v stanovisku č. 016/2021 zo dňa 16.02.2021 neuplatnila k materiálu žiadne pripomienky ani odporúčania.  Stála pracovná komisia na posudzovanie vybraných vplyvov vyjadruje **súhlasné stanovisko** s materiálom predloženým na predbežné pripomienkové konanie.  Poznámka: Predkladateľ uvedie toto stanovisko Komisie do doložky vybraných vplyvov. |